******

**Nyt 868-MHz trådløst modul med Trusted Wireless 2.0**

Phoenix Contact udvider sit Trusted Wireless 2.0 program af Radioline trådløs kommunikation med et 868-MHz trådløst modul. Dette modul anvender 868-MHz frekvensen, som er offentligt tilgængelig og licensfri i Europa, med en maksimal overførselseffekt på 500 mW, og letter dermed enkel kommunikation af I/O signaler og seriel data. Dette er særligt brugbart ved udendørs applikationer som vand- og spildevandsbehandling eller kraftværker. Modulet repræsenterer en meget enkel og pålidelig løsning til ikke-tidskritiske applikationer, hvor signaler skal overføres over lange afstande på op til 20 kilometer.

En særlig fordel ved dette trådløse modul er det trådløse interfaces justérbare datahastighed fra 1,2 til 120 kbps, som øger modtagelsens følsomhed. En lav datahastighed kan række over væsentlig længere afstand end en høj datahastighed. På grund af den individuelle tilpasning kan brugerne lave den optimale opsætning for deres særlige applikation og det krævede område.

Det trådløse Radioline systems I/O mapping fordeler signaler på tværs af systemet uden at kræve forudgående programmering. Det kræver kun et drej med drejeknappen at tildele indgange og udgange. Hvert trådløst modul kan udvides modulært med op til 32 udvidelsesmoduler.

For yderligere information kontakt Product Manager Brian Lumby, blumby@phoenixcontact.dk eller vores kundeservice p telefon 36 77 4 11.